runetrust/blame-folketinget-dk huggingface dataset:
Mette Frederiksen (S), 2004-04-23:
Vi har i de seneste uger været igennem et langt offentligt forløb om foreningen PEN, altså den forening, der organiserer forfattere og andre skrivende i kampen for journalisters, forfatteres og andre skrivendes ytringsfrihed, både i Danmark og måske især på internationalt plan.
Nu er PEN ikke længere berettiget til at modtage støtte, hvis man ellers skal tro på det aktstykke, der er fremlagt i Finansudvalget.
Jeg kan forstå, at fru Louise Frevert på et tidspunkt, da ministeren havde udtalt, at på baggrund af Lars Hedegaard-spørgsmålet mente regeringen, at PEN ikke længere skulle have støtte, gav udtryk for, at det ligefrem ville være uartigt af PEN, hvis man ansøgte om støtte via tipsmidlerne.
Louise Frevert (DF), 2004-04-23:
Det er jo en lidt mere bredspektret diskussion, så det er lidt vanskeligt.
Selvfølgelig er det klart, at vi alle sammen har vore hjertebørn.
Et af fru Jytte Wittrocks hjertebørn er billedkunst, et af mine kan være dans, og det kan også være teater; sådan er vi så forskellige.
Men jeg synes da, vi har gjort noget ret godt for at forbedre de kunstneriske uddannelser, så vi forhåbentlig får nogle gode kunstnere, der er meget bedre rustet til at kunne bidrage til en god billedkunst i fremtidens Danmark, end tilfældet har været tidligere.
Jytte Wittrock (S), 2004-04-23:
Jeg vil glæde mig til den næste debat.
Jeg har et andet spørgsmål.
Jeg har noteret mig fru Louise Freverts omsorg for moderne dans og andre områder inden for kultur og kunst, men jeg tror ikke, jeg nogen sinde har hørt fru Louise Frevert sige noget om billedkunst.
Har man en kort bemærkning om, hvad man vil gøre for at styrke det område?
Louise Frevert (DF), 2004-04-23:
Jeg har læst redegørelsen grundigt, men jeg kan ikke referere den udenad.
Jeg ser fru Jytte Wittrock stå med et papir, så hun kan åbenbart heller ikke huske det hele udenad.
Selvfølgelig er vi da enige i, at det er nogle udmærkede tiltag.
Vi kommer til at diskutere dem i den næste debat om det frivillige kulturpolitiske arbejde her i Danmark, men selvfølgelig kan vi da godt tage hul på den debat.
Vi mener, at der er nogle rigtig, rigtig gode tiltag for det frivillige arbejde i Danmark, og vi mener også, at det frivillige arbejde er alfa og omega i arbejdet for at holde sammen på vores fælles kultur og vore fælles referencerammer og for at skabe sammenhold i Danmark. Det mener vi er meget vigtigt, og vi mener også, at kulturministeren til fulde har levet op til de intentioner, vi har på de områder.
Jytte Wittrock (S), 2004-04-23:
Jeg hørte fru Louise Frevert udtale, at i Dansk Folkeparti er man meget tilfreds med »Kulturpolitikkens sigtelinjer«, og det burde alle andre også kunne være.
Jeg vil gerne spørge: Finder fru Louise Frevert afsnittet om idræt og foreningsliv
helt dækkende?
Ole Sohn (SF), 2004-04-23:
Når man ser det forslag til vedtagelse, som fru Carina Christensen er medforslagsstiller til, og prøver at finde ud af, hvad ordene betyder, er den bedste måde, hvorpå man kan finde ud af, om et ord har en indholdsmæssig værdi, at prøve at formulere tingene modsat og se, om det modsatte synspunkt giver mening.
Hvis man sætter et »ikke« ind forrest i hver sætning, bliver det hele fuldstændig meningsløst, for hvem vil ikke støtte talenter?
Det modsatte synspunkt skulle jo være, at man ikke vil støtte talenter, og det giver jo ingen mening, så når fru Carina Christensen siger, at det er vigtigt at styrke mangfoldigheden og bl.a. henviser til Sky Radio, vil jeg gerne spørge: Er det noget, der har styrket public service-området i Danmark?
Jeg synes, det kunne være interessant at høre De Konservatives synspunkt om det.
Carina Christensen (KF), 2004-04-23:
Jeg mener helt bestemt, det styrker mangfoldigheden på det danske radioområde, når vi nu får to helt nye og delvis landsdækkende kanaler.
Før havde vi kun Danmarks Radio, og det produkt, der kom fra Danmarks Radio, var det eneste landsdækkende.
Men når der nu kommer hele to nye radiostationer, hvoraf Sky Radio dækker næsten 80 pct. af hele Danmark, og de sender nyheder hver halve time døgnet rundt, sådan som jeg har forstået det, kan jeg da kun se det som en øget mangfoldighed.
Mette Frederiksen (S), 2004-04-23:
Dansk kulturpolitik består bl.a. i finansiering af kunst- og kulturpolitiske aktiviteter, og derfor forekommer det mig meget usædvanligt, at det parlamentariske grundlag for en regering kan mene, at en fuldstændig lovlig ansøgning fra en fuldstændig lovlig organisation til fuldstændig lovlige aktiviteter betegnes som værende uartig.
PEN-sagen, kampen for ytringsfrihed og spørgsmålet om, på hvilken måde foreninger modtager støtte fra tipsmidlerne, og hvem der bestemmer, om de skal have det, er særdeles vedkommende for debatten i dag.
Det, vi diskuterer i dag, er nemlig, hvordan vi skal tilrettelægge vores kunst- og kulturpolitik, herunder hvilke foreninger der skal kunne opnå støtte via tipsmidlerne, og det forekommer mig altså usædvanligt, at en repræsentant for landets tredjestørste parti bruger ord som uartighed om fuldstændig lovlige og etablerede organisationer i Danmark.
Carina Christensen (KF), 2004-04-23:
Man har jo ikke tid til at sidde og høre Sky Radio døgnet rundt, men mig bekendt sender de nyhedsudsendelser hver halve time, og der er et dagligt magasinprogram på 1 eller 2 timer - jeg kan ikke huske det helt nøjagtigt - så det er ikke 24 timers musik.
Jeg må sige, at jeg synes, Sky Radio er kommet udmærket i gang.
Jeg tror, at når man starter noget nyt, også en ny radiokanal, vil der altid være en indkøringsperiode, og det tror jeg såmænd også man har haft på Danmarks Radio.
Mig bekendt havde man også her en periode, da man startede P4, hvor man lige skulle i gang, inden man var helt i omdrejninger med det, man havde sat sig for skulle være indholdet af den kanal.
Jeg synes, at Sky Radio indtil videre har gjort det udmærket, og jeg tror, det bliver rigtig, rigtig godt, så vi om få år vil opleve dem som en væsentlig konkurrent til Danmarks Radio.
Ole Sohn (SF), 2004-04-23:
Jeg kan forstå, at fru Carina Christensen er helt tilfreds med, at der spilles musik døgnet rundt, som om vi ikke har nok af det på andre kanaler.
Bodil Kornbek (KD), 2004-04-23:
Jeg kunne forstå på fru Carina Christensen, at de her sigtelinjer er visionære og dynamiske.
Hvordan kommer det til udtryk, når vi ser på et område som teater?
Carina Christensen (KF), 2004-04-23:
Nu kan jeg ikke huske sigtelinjerne udenad, jeg har dem ikke engang med herop.
Men eksempelvis på de kunstneriske uddannelser, som jo også er teaterskolerne, vil vi sikre gode uddannelser med forskningsmuligheder, gode it-muligheder, altså alt hvad man har brug for for at udvikle sit talent.
Mette Frederiksen (S), 2004-04-23:
Og jeg må sige til fru Carina Christensen, at vi er af den overbevisning, at det på ingen som helst måde er fornuftigt at overlade den mest sete tv-station i Danmark overhovedet til en mand som Rupert Murdoch.
Deri kan jeg forstå at regeringen er uenig.
Jeg vil gerne gentage mit spørgsmål fra før: Hvad er det
for nogle middelmådige kunstnere, fru Carina Christensen mener der er i Danmark, og som i øvrigt opnår støtte i dag?
Hvad er det for nogle middelmådige kunstnere?
Bodil Kornbek (KD), 2004-04-23:
I afsnittet om at styrke teatret nævner man jo netop de aftaler, der er indgået med flere partier om Det Kongelige Teater, og man omtaler også om de 6 mio. kr., der nu er blevet afgivet til Det Storkøbenhavnske Teaterfællesskab til børneteater og styrkelse af dansen.
Det er det.
Hvor er visionerne og dynamikken henne, når vi så taler konkret teaterpolitik?
De to ting er nævnt.
Carina Christensen (KF), 2004-04-23:
Med hensyn til Rupert Murdoch vil jeg gerne sige, at det ikke er, fordi jeg ønsker, at det bliver Rupert Murdoch, der kommer til at købe TV 2, på ingen måde, men at nægte et selskab at byde på TV 2 kan man på ingen måde, og det ønsker vi heller ikke at gøre.
Hvis Rupert Murdoch indgår i et samarbejde med nogle meget, meget dygtige danske folk, der virkelig kan levere et TV 2 af utrolig høj, høj, høj kvalitet og leve op til alle de krav til produktet, som vi stiller, så ville det da være forkert på nuværende tidspunkt at sige, at bare fordi det er Murdoch, uanset om han har det bedste produkt, så vil vi ikke sælge til ham.
Det synes jeg vil være forkert at udelukke nu, og det vil vi ikke.
Mette Frederiksen (S), 2004-04-23:
Jeg vil da gerne have lov til at takke fru Carina Christensen for den ærlighed, hvormed diskussionen om TV 2 i dag fremstår.
Vi har altså fået den besked fra den borgerlige regering, at man ikke kan udelukke, at Rupert Murdoch overtager dansk TV 2. Det er da en klar besked til befolkningen: En borgerlig stemme, så kan det være, at TV 2 bliver Murdochejet.
Det er godt, for det har det været meget, meget svært at få andre borgerlige politikere til at sige, og jeg synes, det er forfriskende for den fremtidige debat om de danske medier, at vi nu ved, at regeringen ikke vil udelukke, at Rupert Murdoch kan blive ejer af dansk TV 2.
Men tilbage til kunst- og kulturdiskussionen i mere traditionel forstand.
Jeg kan forstå på fru Carina Christensen, at der er middelmådige kunstnere, der i dag får støtte - middelmådige kunstnere.
Hvilke kunstnere er det, fru Carina Christensen mener er middelmådige, og som ikke længere skal have støtte?
Carina Christensen (KF), 2004-04-23:
Jeg er ikke i stand til at vurdere, om en kunstner er middelmådig eller ej.
Jeg siger, der er utrolig mange kunstnere, der meget gerne vil have del i kunststøtten, og resultatet er, som vi hører, da vi får mange henvendelser, at alle føler, at de får for lidt.
Der mener jeg så, at vi for det første må gøre det, at vi skaber de bedst mulige muligheder for, at kunstnere kan leve af deres kunst, bl.a. er der nu mulighed for, at virksomheder kan købe kunst med fradragsret osv., optimale muligheder for, at man kan leve af sin kunst uden at være afhængig af kunststøtte.
Det må være det første, vi gør. Når det så kommer til selve kunststøtten, må vi prioritere og sikre, at i hvert fald talenterne får mulighed for at leve med deres kunst og virkelig udvikle deres talent.
Hvis det betyder, at vi må prioritere nogle fra, og det tror jeg på at fagfolk vil være i stand til, ja, så vil vi være villige til det i al fald.
Jeg er ikke sikker på, at jeg helt forstod spørgsmålet, men jeg kan forstå, at der åbenbart bliver stjålet cd'er fra bibliotekerne, således at når man har lånt dem, så leverer man dem simpelt hen ikke tilbage. Jeg synes selvfølgelig, det er vigtigt, vi holder øje med udlånet af cd'er på de danske biblioteker og via kopispærring og de nye teknologiske muligheder selvfølgelig udnytter disse på bedste vis for at sikre rettighedshavernes integritet.
Jytte Wittrock (S), 2004-04-23:
Så skal jeg spørge, om den konservative ordfører er bekendt med, at den procentdel, der bliver kopieret i forbindelse med udlån af cd'er på biblioteket, kun er 7 pct. af det, som tyverierne dækker, og om den lille del så vil kunne give nok til, at man kunne styrke musiksalget på den måde.
Carina Christensen (KF), 2004-04-23:
Umiddelbart synes jeg, det kan lyde meget fornuftigt, hvis man i pladebutikkerne osv. føler det som et problem, at bibliotekerne begynder at udlåne nye cd'er osv. for tidligt, så det vil vi være villige til at indgå i en diskussion om.
Jytte Wittrock (S), 2004-04-23:
Jeg vil gerne have lov til at spørge den konservative ordfører, om ordføreren tror, at en karenstid i forbindelse med musik på bibliotekerne vil løse problemet med det faldende salg af musik.
Carina Christensen (KF), 2004-04-23:
Til det første vil jeg sige, at for mig betyder kvalitet også, at der er mangfoldighed og alsidighed i mediebilledet.
Det er utrolig vigtigt, at vi ikke kun har et meget indsnævret felt af udbydere af medier til den danske befolkning.
Med hensyn til salg af TV 2 er det selvfølgelig umuligt at sige på nuværende tidspunkt, hvem der bliver de endelige købere.
Vi vil i Det Konservative Folkeparti ikke allerede nu udelukke potentielle købere til TV 2.
Vi kender jo ikke engang udbudsmaterialet, og i sidste ende aner vi jo heller ikke, hvilke tilbud vi får ind.
Vi vil være meget betænkelige ved at sælge til Berlusconi, for vi mener ikke, at politik og medier nødvendigvis hører sammen, men på nuværende tidspunkt vil vi ikke udelukke et tilbud, der måtte komme fra Rupert Murdoch.
Keld Albrechtsen (EL), 2004-04-23:
Jeg takker for bekræftelsen.
Grunden til, at man har skrevet det i vedtagelsen, er, at Det Konservative Folkeparti mener, at kommercialisering og salg og privatisering, bl.a. af TV 2, giver højere kvalitet.
Det er en melding, der vil noget, må jeg anerkende.
Det er kulturpolitik med pengepungen, så det basker.
Fru Louise Frevert har garanteret, at der ikke bliver tale om salg til Berlusconi eller Murdoch.
Er det en garanti, som Det Konservative Folkeparti vil være med til at give?
Den garanti gælder jo, fordi vi under alle omstændigheder kan vedtage den garanti uden om regeringen her i Folketingssalen, men vil Det Konservative Folkeparti give det samme løfte som Dansk Folkeparti?
Carina Christensen (KF), 2004-04-23:
Jeg kan svare kort.
Sigtet med at udbyde to nye radiokanaler har bl.a. været at sikre mangfoldighed og alsidighed på det danske radioområde, og det mener jeg vi er på vej til.
Keld Albrechtsen (EL), 2004-04-23:
troede jeg, at det bare var noget, man skrev, selv om det strider direkte mod indholdet af regeringens kulturpolitik, netop med sådan noget som Sky Radio som eksempel.
Men nu kan jeg forstå, at sådan er det ikke ment.
Det er sådan, at Sky Radio og kommercialisering og salg af TV 2 er efter fru Carina Christensens mening eksempler på højere kvalitet.
Vi er simpelt hen nået dertil, at det, vi hver især forstår ved kvalitet, simpelt hen er det totalt modsatte af den andens opfattelse.
Vi har simpelt hen totalt modsatrettede kvalitetsbegreber, så den danske kulturpolitiske debat foregår nu mellem to fuldstændig frontalt modstridende lejre, og det giver en klar og god debat i befolkningen.
Carsten Hansen (S), 2004-04-27:
Det er sådan, at i regeringens eget lovforslag og motivering herfor står der, at »Regeringen agter endvidere at lette adgangen til social- og sundhedsuddannelserne for de unge, der er mere praktisk end teoretisk anlagt, således som der allerede er skabt mulighed for inden for erhvervsuddannelserne.«
Vi skal nu lige have spurgt til, hvad det er for nogle muligheder, men det vil sige, at man altså letter adgangen for de mere praktisk begavede og dermed også for mennesker med anden etnisk baggrund.
Hvad er årsagen til, at man ikke bygger på de erfaringer, som social- og sundhedsskolerne jo har gjort, med nogle faktisk ret gode og udbytterige AMU-kurser?
Masser af skolerne her i København, Aalborg og Århus har lavet optag
via AMU, man har lavet forkurser osv. Var det ikke en vej, Venstre synes var god, eller er den for dyr for Venstre?
Er det det, der er humlen, at det koster penge, og så kan Venstre ikke være med, hellere køre den anden vej over?
Christian Lund Jepsen (V), 2004-04-27:
Jo, men nu har vi jo to forskellige udgangspunkter, for jeg mener heller ikke, at vi slækker på kvaliteten, og jeg mener sådan set overhovedet ikke, at uddannelserne bliver forringet med det forslag her.
Vi vil gerne diskutere under udvalgsarbejdet, om der er nogle af de bekymringer, der er relevante, men jeg har ikke hørt dem endnu.
Derfor vil jeg heller ikke sige, at der er et måltal.
Så mange som muligt, der har lyst til det, og som er egnet til det, skal selvfølgelig ind på de uddannelser, men om det er 11 pct. eller 20 pct. er ikke interessant.
Men den grundlæggende præmis, at vi forringer uddannelserne for at få flere ind, den køber jeg ikke af hr. Carsten Hansen, for det er ikke tilfældet.
Carsten Hansen (S), 2004-04-27:
Hr. Christian Lund Jepsen ved så også fra høringssvarene, at der på SOSU-uddannelserne faktisk er 11 pct. mennesker med anden etnisk baggrund.
Hvad er måltallet for Venstre her?
Er det 20 pct., er det 30 pct., eller hvor langt ønsker Venstre at gå op?
Hvad er det næste skridt, hvis de ikke kan komme ind, hvor meget skal man så forringe disse uddannelser for at få dem ind, vil jeg spørge hr. Christian Lund Jepsen.
Christian Lund Jepsen (V), 2004-04-27:
Så læser vi ikke det samme, for jeg læser ikke, at der er en udtynding af uddannelsen.
Jeg læser heller ikke, at der er en sænkning af kvaliteten i uddannelsen.
Jeg accepterer selvfølgelig, at FOA skriver det, jeg tror faktisk, der er god brug for det.
Der findes masser af eksempler på, at det er godt, at folk kommer ind den vej i systemet.
Og jeg tror faktisk, at der er brug for, at vi gør
en ekstra indsats, og det er jo ikke alene FOA, der bestemmer det.
Vi har jo vurderet, at vi kan få endnu flere ind.
Jeg har faktisk været ude at besøge de kurser, der er nu, som er forkurser for i det hele taget at få folk ind, og jeg synes faktisk, at vi godt kunne sætte dem bedre i gang i forbindelse med det system, der er.
Derved tror jeg faktisk, vi kan fremme integrationen og forståelsen, for der er mange kræfter her, som kan bruges meget godt udeomkring på de steder, hvor uddannelserne bliver brugt.
Margrethe Vestager (RV), 2004-04-27:
FOA skriver jo f.eks., at en lovændring ikke er nødvendig.
Man anerkender fuldstændig de målsætninger, der er, at flere skal have en uddannelse, at uddannelseskvaliteten skal fastholdes
, og alligevel vurderer den fagforening, som organiserer de allerallerfleste med denne uddannelsesbaggrund, at lovændringen er unødvendig.
Hvad er det så, der gør, at Venstre insisterer?
Det er meget svært at finde ud af, hvad der er de reelle intentioner bag det her lovforslag, og det hænger jo sammen med, at når man læser høringssvarene, når man læser lovforslaget, så kan man ikke se andet end en udtynding af uddannelsen; så kan man ikke se andet end et forsøg på at sænke kvaliteten; så kan man ikke se andet end et forsøg på at gøre det sværere for dem, der tager uddannelsen, faktisk at bruge den som afsæt ikke blot til arbejdsmarkedet, men jo så sandelig også til videre uddannelse.
Christian Lund Jepsen (V), 2004-04-27:
Sådan læser jeg nu ikke høringssvarene, jeg læser høringssvarene sådan, at man vil vente 1 år.
Jeg er sikker på, at det her lovforslag vil gøre det endnu bedre for de grupper, vi taler om.
Det er jo nogle grupper, der har behov
for længere tid i grunduddannelserne, og det synes jeg da er meget fornuftigt.
Jeg forstår ikke Det Radikale Venstres indvending, for sådan opfatter jeg det ikke, og sådan læser jeg heller ikke høringssvarene.
Jeg læser i høringssvarene en bekymring for, om kvaliteten er god nok.
Ulla Tørnæs (V), 2004-04-27:
For ikke yderligere at forlænge debatten skal jeg forsøge at gøre det kort, men jeg vil naturligvis takke partierne for behandlingen af lovforslaget her.
Lovforslaget er jo, som flere ordførere har været inde på, udmøntningen af den aftale, som alle partier undtagen Enhedslisten indgik omkring en forbedring af enlige forsørgeres vilkår i SU-systemet.
Jeg deler fuldt ud ordførernes begrundelser for nødvendigheden af lovforslaget her.
Så har jeg bare en enkelt lille bemærkning, som jeg ikke kan dy mig for at komme med, og det er såmænd ikke for at lægge op til nogen polemik med fru Pernille Rosenkrantz-Theil - nu kan jeg også se, at hun har forladt salen - men alligevel.
Hun konkluderede, at hun overhovedet ikke ville henvende sig til de borgerlige partier i sin ordførertale, da hun mente, de borgerlige partier var uden for pædagogisk rækkevidde, når det handlede om finansieringen af forslaget her.
Så det er muligt, at fru Pernille Rosenkrantz-Theil i al almindelighed mener, at de borgerlige partier er uden for pædagogisk rækkevidde, men jeg synes nu af hensyn til historieskrivningen, at denne lille bemærkning skulle med.
Christian Lund Jepsen (V), 2004-04-27:
For Venstre er det vigtigt, at flygtninge og indvandrere, som vi har givet varigt ophold i Danmark, får en god mulighed for at komme ud på arbejdsmarkedet.
Det er jo helt afgørende for deres mulighed for at blive integreret og komme til at bidrage positivt til udviklingen af det danske samfund.
Derfor synes vi, det er et positivt forslag, vi her behandler, hvorefter det bliver muligt at tilrettelægge særlige grundforløb for flygtninge og indvandrere, hvorved de får bedre muligheder for at blive optaget på uddannelserne og bedre muligheder for at erhverve de danskkundskaber, der er nødvendige for at gennemføre uddannelsen.
Det er afgørende, og det undrer mig en del, at man i høringssvarene mener, at det godt kan vente et stykke tid.
Det synes jeg faktisk ikke er rimeligt over for de mennesker, som kan få en bedre mulighed for at komme i gang med en uddannelse her.
Jeg er ikke i tvivl om, at der blandt flygtninge og indvandrere findes mange mennesker, der kan bidrage positivt med deres arbejdskraft i social- og sundhedsuddannelserne.
Det viser de kurser, der hidtil har været afholdt.
Faktisk er erfaringerne rundtomkring i landet ganske gode, og det kan på mange måder være med til at fremme integration og forståelse. Venstre hilser det også velkommen, at der med lovforslaget bliver bedre mulighed for bogligt svage elever
for at gennemføre uddannelserne, nogle, som måske mere har et praktisk håndelag end boglig indsigt.
Samtidig hilser vi det
også velkommen, at man får mulighed for at lave kortere forløb for elever, som kun har brug for det.
Venstre synes i øvrigt også, det er en god idé, at der i forbindelse med optagelsen bliver foretaget en reel kompetencevurdering.
I det danske uddannelsessystem er vi stadig ikke gode nok til at acceptere folks kompetencer, som er erhvervet i andre sammenhænge, men naturligvis må det ikke betyde, at adgangskravene udvandes. Når man læser høringssvarene, er der også nogle forhold, der springer i øjnene, f.eks. er der udbredt skepsis over for, om uddannelsernes kvalitet kan fastholdes på det hidtidige niveau.
Det betyder også noget for Venstre, at det bliver tilfældet.
De færdiguddannede skal have de samme kompetencer og kvalifikationer som hidtil, så vi vil også nøje følge, at det bliver tilfældet. Vi håber, at der bliver et hurtigt udvalgsarbejde, så vi kan forbedre uddannelsesmulighederne for svage grupper i samfundet.
Bodil Kornbek (KD), 2004-04-27:
Det at være studerende og forælder på samme tid kan være en vanskelig situation, hvis man også skal have hverdagen og økonomien til at hænge sammen.
Både den enkeltes valg om at læse videre og valg om at få børn er valg, der i sidste ende kommer samfundet til gode, og derfor er det også i alles interesse, at vi så vidt muligt finder frem til de rammer, der kan få hverdagen til at fungere for forsørgere på SU, både den enlige og par.
Så grundlæggende for mig er det, at økonomiske grunde og børn ikke i sig selv skal være en barriere for at begynde
eller gennemføre en uddannelse.
Kristendemokraterne har flere gange peget på netop det at skulle få de her ting til at hænge sammen, og derfor har vi også tidligere haft forslag om netop at forbedre vilkårene for forsørgere på SU.
Vi har ment, at det er kritisabelt, at den nuværende SU-ordning er indrettet således, at forældre under uddannelse er nødt til at tage erhvervsarbejde i større omfang for at få økonomien til at hænge sammen.
prioriteret forbedringer for forældre på SU.
I forhandlingerne op til SU-forliget, som Kristendemokraterne er en del af, ønskede vi at sikre både de samlevende forsørgere samt de enlige forsørgere et økonomisk fundament, så de kunne gøre deres studium færdigt.
Med et tillægsstipendium til samlevende på ca. 1.300 kr. og til enlige forsørgere på 4.500 kr. om måneden mener jeg, at vi er med til at forbedre deres muligheder for dette i væsentlig grad.
Det skal ikke være nogen hemmelighed, at Kristendemokraterne gerne havde set, at der havde været afsat flere midler til at forbedre de økonomiske vilkår for samlevende på SU.
Men forslaget samlet set er en væsentlig forbedring, så vi er tilfredse med resultatet og støtter dermed forslaget.